kardosdrur/scandi-wiki huggingface dataset:
Martin Pedersen (landmand)

Martin Pedersen, (11. november 1860 - 6. juni 1939) var en dansk landmand og officer.

Martin er søn af Peter Christian Pedersen og Sidsel Marie Nielsen, og blev født den 11. november 1860 i Rakkeby nær Hjørring. Han kom som ung dreng ud og tjene, kom i værnepligt og fortsatte sin militærkarriere som sergent. Han forsatte på officersskolen, blev sekondløjtnant i 1887 og premierløjtnant 1892. I 1908-1912 var han kaptajn af reserven.

Han købte i 1902 Ebbestrupgård på 90 hektar ved Ødum, hvor han drev sit landbrug frem til 1913. Her flyttede han til Hadsten, hvor han fra 1913-22 var formand for Hadsten og omegns landboforening, og forblev æresmedlem i foreningen som følge af hans ihærdige indsats. I 1928 flyttede han til Hjørring, hvor hans indsats i landbruget førte til udnævnelse til æresmedlem for Hjørring amts landøkonomiske selskab. Han var også kendt under navnet Kaptajn P.

Bibliografi 
 Landbrugets Rentabilitet, 1916.
 Lærebog i Landbrugets Regnskabsføring for Begyndere, 1928.
 Genrejsning af Landbrugets Rentabilitet paa ny Basis, 1934.

Kilder 
 Dansk Biografisk Leksikon

Personer fra Hjørring
Personer fra Hadsten
Landmænd fra Danmark
Personer i Dansk Biografisk Leksikon
Riddere af Dannebrog
Officerer fra Danmark
Danskere i 1800-tallet
Danskere i 1900-tallet
Faglitterære forfattere fra Danmark
Nord-Troms

Nord-Troms er et distrikt i den nordøstlige del af det tidligere Troms (nu Troms og Finnmark) fylke i Norge, beliggende mellem Malangen i syd og fylkesgrænsen til Finnmark i øst, som omfatter de ni kommuner Balsfjord, Tromsø, Karlsøy, Lyngen, Storfjord, Kåfjord, Skjervøy, Nordreisa og Kvænangen. Nord-Troms har et samlet areal på 14.471 kvadratkilometer og 95.096 indbyggere (1. juli 2013). Regionsenteret er byen Tromsø.

Hele området, undtagen Balsfjord og Tromsø, indgår i Tiltakssonen for Finnmark og Nord-Troms, som har  særligt gunstige distriktspolitiske bestemmelser.

Nord-Troms var oprindelig en del af det historiske Finnmark, og var da hovedsagelig befolket af samer og kvener. De øvrige dele af nutidens Troms indgik i Hålogaland. Efterhånden som den norrøne bosættelse strakte sig stadig længere mod nord,  blev Nord-Troms indlemmet i Nordlandenes amt som en del af Senjen og Tromsø fogderi. fogderiet blev overført til Vardøhus amt i 1789, udskilt  som Tromsø Amt i 1866, og omdøbt til Troms fylke i 1919.

Administrative inddelinger 
 Balsfjord, Tromsø og Karlsøy har et eget regionrådssamarbejde, de øvrige kommuner deltager i Nord-Troms Regionråd.
 Balsfjord indgår i Indre Troms provsti, Tromsø og Karlsøy i Tromsø domprovsti, og de øvrige kommuner i Nord-Troms provsti, alle under Nord-Hålogaland bispedømme i Den norske kirke.
 Distriktet udgør sammen med Svalbard domsmyndighedsområdet til Nord-Troms tingret under Hålogaland lagdømme.
 Distriktet indgik i det tidligere Senjen og Tromsø fogderi.
 Tromsøregionen er en af Norges 15 byregioner

Eksterne kilder/henvisninger 

 Nord-Troms Regionråd .
 Nord-Troms Portalen

Troms og Finnmark
Distrikter i Norge
Ebbe Munk

Ebbe Munk (født 29. september 1950 i København) er en dansk dirigent.

Han blev uddannet ved Musikvidenskabeligt Institut i København (cand.mag. 1978). Han har studeret korledelse i München, Dresden, Budapest og USA.

Han dannede i 1986 kammerkoret Vox Danica, med hvem han modtog 1.Prix de Chant Choral ved den internationale korkonkurrence i Narbonne i Frankrig.

Han var leder af Sankt Annæ Gymnasiekor 1982-1991 

Siden 1991 og op til 2020 har han været kunstnerisk og administrativ leder af Københavns Drengekor / Det Kongelige Kantori og domkantor ved Vor Frue Kirke i København.

Han grundlagde i 2003 Københavns Barokensemble. Han har også samarbejdet med specialensembler som Concerto Copenhagen, Athelas Ensemblet, Canzone og Dufay Collective i London og Ensemble Lascaris i Frankrig.

Med Københavns Drengekor har han givet koncerter over hele verden, og har virket som jurymedlem ved korkonkurrencer bl.a. i Princeton, Hanoi, Brasilia, Festival des Cathédrales de Picardie, Concours Liliane Bettencourt, Nordklang i Finland og Big Sing i New Zealand.

Han har for sit arbejde med Københavns Drengekor modtaget Pro Europa Prisen og Den Danske Frimurerordens Kulturpris, i 2003 - ligeledes sammen med Københavns Drengekor - Prix Chant Choral Liliane Bettencourt i Paris og samme år Danish Music Awards for sin indspilning af Buxtehudes kantater.

Han er formand for det internationale samarbejde om at nominere den klassiske europæiske drengekorstradition til optagelse på UNESCOs Representative List for Intangible Cultural Heritage of Humanity.

I 2020 er han årets modtager af Gentofte Prisen.

Fra 2021 tiltræder han som Artistic Director ved Teapot Summer School, New Zealand's sommeruniversitet for korsangere, kordirigenter og komponister.

Ebbe Munk blev i 2000 slået til Ridder af Dannebrog af Dronning Margrethe II. I 2015 ophøjedes han til Ridder af 1.grad

Eksterne henvisninger 
 CV (PDF) 

Dirigenter fra Danmark
Personer fra København
Danskere i 1900-tallet
Danskere i 2000-tallet
Alumni fra Københavns Universitet
Döbereiners lampe

Döbereiner's Lampe er en lighter der blev opfundet i 1823 af den tyske kemiker Johann Wolfgang Döbereiner. Lighteren var baseret på Fürstenberger lighteren og var i produktion indtil ca. 1880. I beholderen reagerer zink med svovlsyre, og producerer hydrogen. Når ventilen bliver åbnet, vælder en strøm af hydrogen frem, og går i brand. Antændingen bliver katalyseret af platin.

Eksemplarer af lighteren bliver udstillet på Deutsches Museum og i det gamle apotek på Heidelberg slot.

Videre læsning 
 
 

Lightere
Katalyse
Nairobi-massakren 2013

Nairobi-massakren var et skud- og gidseldrama, der fandt sted i Westgate indkøbscentret i Kenyas hovedstad Nairobi. Lørdag den 21. september 2013 ca. kl. 12 lokal tid trængte 10-15 uidentificerede, bevæbnede mænd ind i indkøbscentret og skød og dræbte 61 mennesker og sårede mindst 200. Den islamiske, militante gruppe Al-Shabaab påtog sig ansvaret for massakren, hvor der i de efterfølgende dage blev holdt mange gidsler. 

Søndag den 22. september om aftenen forlød det, at soldater ville storme indkøbscentret, hvor terroristerne havde forskanset sig. På tredjedagen - mandag den 23. september - hævdede sikkerhedsstyrker, at de havde kontrol med alle etagerne i indkøbscentret, men det forlød samtidig, at der fortsat var ildkampe mellem styrkerne og terroristerne. Kl. 06.30 lokal tid tirsdag morgen lød der en eksplosion ved centret, og der kom røg ud fra bygningen. På trods af at myndighederne om søndagen oplyste, at de fleste gidsler var reddet, var det først på tirsdagen den 24. september fortsat usikkert, om der var gidsler i centret. Tre gidseltagere blev dræbt i kampe mandag, og ti blev anholdt. 11 kenyanske soldater blev såret.

Tirsdag aften den 24. september bekræftede Kenyas præsident, Uhuru Kenyatta, på et pressemøde, at gidseldramaet var slut. Ifølge terroristerne var angrebet gengæld for, at Kenya havde soldater med i en afrikansk styrke, som bekæmpede al-Shabaab i Somalia.

Mandag den 30. september 2013 - en uge efter at gidseldramaet var slut - oplyste International Røde Kors, at mindst 39 personer stadig var savnet, og at kenyanske og udenlandske nødhjælpsarbejdere fortsatte med at undersøge ruinerne i indkøbscentret. Dele af centrets tag styrtede sammen som følge af de kraftige eksplosioner, der fandt sted, da kenyanske soldater nedkæmpede gidseltagerne. Myndighederne forventede derfor at finde flere af de savnede under tagresterne.

Flere udlændinge var blandt de dræbte. Pr. 30. september 2013 oplystes det, at der var tale om seks briter, to canadiere, to franskmænd, to indere, en kineser, en hollænder, en sydafrikaner og en sydkoreansk statsborger.

Se også 
 Massakren på Utøya

Referencer

Eksterne henvisninger 
 Billedserie fra DR.dk der viser ødelæggelserne i centret
 Engelsk dokumentar bragt på DR (oktober 2014)

Kenya
Massakrer
Begivenheder i 2013
Gidseltagninger
Neon Nights

Neon Nights er det fjerde studiealbum af den australske sangeren Dannii Minogue. Det blev udgivet af London Records den 17. marts 2003 og blev primært produceret af Ian Masterson, Korpi & Blackcell og Terry Ronald.

Baggrund 
I november 2001 udgav Minogue singlen "Who Do You Love Now?". Sangen nåede nummer tre på UK Singles Chart og førstepladsen på den britiske dance-hitlistene. I Australien nåede sangen nummer femten og i USA nummer tolv på Billboard (Hot Dance Club Songs). I 2001 underskrev Minogue en aftale for seks album med London Records, et datterselskab af Warner Music Group.

Neon Nights blev Minogues mest vellykkede albumudgivelse og nåede nummer otte på UK Albums Chart hvor det blev certificeret guld. I Australien var albummet en moderat succes og nåede nummer 25 på ARIA Charts. Albummet blev også nomineret for "Best Pop Release" i 2003 på ARIA Music Awards. Albummet var Minogues første studiealbum i seks år siden Girl (1997).

Sporliste

B-sider 
"Nervous" – 4:21 ("I Begin to Wonder")
"Hide and Seek" – 3:05 ("I Begin to Wonder")
"Goodbye Song" – 3:12 ("Don't Wanna Lose This Feeling")

Hitlister

Certificering

Referencer

Eksterne henvisninger 
Neon Nights på Allmusic

Dannii Minogue-album
Album fra 2003
Stegø Mølle

Stegø Mølle, beliggende ved Bogense på Fyn, er en hvidkalket tårnmølle af typen hollandsk vindmølle, der er opført i 1871. Møllen er helmuret og forsynet med vindrose. Den har været anvendt som pumpemølle i forbindelse med afvanding af de lave engdrag bag ved et dige. Den foretog afvanding ved hjælp af en vandsnegl, der løftede vandet fra det inddæmmede areal op over havoverfladen. Herfra kunne opstemmet vand strømme ud i havet.
 
Møllen blev i 1972 beskadiget ved en brand, men genopbygget, bl.a. med inventar fra Langø Mølle.

Referencer 
Dansk Møllerforening: Tidsskriftet Møllen Januar - Februar 1993 
Møllearkivet

Tårnmøller i Danmark
Fredede bygninger, konstruktioner og anlæg i Nordfyns Kommune
Fredede industribygninger og tekniske anlæg i Danmark
Reidar

Reidar er et nordisk fornavn. Over 6800 nordmænd, over 1500 svenskere og 69 danskere bærer navnet.

Kendte personer med navnet 
 Reidar Andersen (1911-1991), norsk skihopper
 Reidar Astås (1930-2013), norsk teolog, filolog og faglitterærer-forfatter
 Reidar Aulie (1904-1977), norsk maler
 Reidar Haaland (1919-1945), norsk soldat

Referencer 

Danske efternavne
Svenske efternavne
Norske efternavne
Olsen

Olsen er et nordisk for- og efternavn, men bruges mest som efternavn. I 2018 var der 48.375, der bar efternavnet i Norge, 2.862 i Sverige (hvor det beslægtede Olsson er langt mere udbredt) og 46.578 i Danmark; varianten Olesen forekommer cirka halvt så ofte. Navnet er et patronym, og betyder "søn af Ole".

Kendte personer med navnet 
 Allan Olsen, dansk musiker 
 Allan Olsen, dansk skuespiller
 Annette K. Olesen, dansk filminstruktør
 Brødrene Olsen (Jørgen og Niels "Noller"), dansk popmusikerduo
 Børge Olsen, dansk købmand
 Erling Olsen, dansk politiker
 Ernst Bruun Olsen, dansk skuespiller og teaterinstruktør
 Ib Spang Olsen, dansk tegner
 Inger Pors Olsen, dansk kaproer
 Jens Olsen, dansk urmager
 Jesper Olsen, dansk fodboldspiller
 Joachim B. Olsen, dansk atletikudøver og politiker
 Johan Olsen, dansk sanger (Magtens Korridorer)
 Jussi Adler-Olsen, dansk forfatter
 Lasse Spang Olsen, dansk stuntman og filminstruktør
 Lars Olsen, dansk fodboldspiller og -træner
 Lotte Olsen, dansk skuespiller
 Mary-Kate og Ashley Olsen, amerikanske filmskuespillere
 Mogens Olsen, dansk håbdboldspiller
 Morten Olsen, dansk fodboldspiller og -træner
 Morten Olsen, dansk håndboldspiller
 Niels Olsen, dansk skuespiller
 Olaf Olsen, dansk rigsantikvar
 Ole Olsen, dansk filmpionér
 Ole Olsen, dansk speedwaykører
 Ursula Andkjær Olsen, dansk forfatter

Navnet anvendt i fiktion 
 Egon Olsen er leder af Olsen-banden i en lang række film
 Don Olsen kommer til byen er en dansk film fra 1964

Referencer

Danske efternavne
Norske efternavne
Svenske efternavne
Tragant

Tragant (traganth, tragakant, adragant, dragant, tragantgummi)
er en gummi, der flyder ud
af tilfældige eller med vilje frembragte sår
hos forskellige arter af Astragel (Astragalus) i Grækenland og den sydvestlige del af Asien, "Forasien".

Den kommer frem som
en slimet masse, der efter et par dages forløb
er stivnet og da indsamles. Tragant antager form
efter såret, og man skelner herefter mellem
Blad-Tragant, der fås af snævre, langstrakte sår,
og som danner flade, halvmåneformede
stykker, Tråd- eller Orme-Tragant, der fås af
punktformede sår og danner tråde, som
oftest er snoede og undertiden rullede sammen
til nøgler (tragantblomster), samt
Korn- eller Knold-Tragant, der fås af store
uregelmæssige sår, og som sædvanlig er
mørkere og mere uren end de andre sorter.

Farven varierer fra hvid til brunsort. De lysere
sorter anses for de bedste, idet dog de helt
hvide oftest i virkeligheden er mørke og kun
skylder en mængde fine luftblærer deres
hvide farve.

Tragant er altid lugtløs, og de bedre
sorter har en flov, slimet smag, medens de
mørkere sorter sædvanlig har en ubehagelig
bitter, undertiden også syrlig smag.
Konsistensen er sej og hornagtig, således at tragant ikke
kan pulveriseres.

Tragant består af vekslende
mængder bassorin og en i vand opløselig
gummi, endvidere af cellulose, stivelse, vand og
mineralstoffer, undertiden findes også sukker
og organiske syrer.
Bassorinet er uopløseligt i
vand, hvorimod det dermed svulmer op og
danner en tyk gelé.

Man skelner efter
produktionsstederne mellem Smyrna-, Syrisk,
Morea- og Kutera-Tragant eller
bassoragummi. De sidste betegnelser dog
sædvanligvis om alle dårligere sorter.
Afrikansk tragant fås af Sterculia tragacantha
og adskiller sig i sammensætning noget fra
egentlig tragant, navnlig ved at indeholde flere
mineralstoffer og mere vand end denne.

Anvendelse
Tragant benyttes i teknikken hovedsagelig som
fortykningsmiddel for farver, til appretur for silkevarer og finere gardiner, til at give glans på
skosåler og til fremstilling af figurer på
konditorvarer.
 
I medicinen benyttes tragant til
fremstilling af forskellige salver, som
bindemiddel i piller og pastiller og som tilsætning
til miksturer for at holde uopløselige
lægemidler svævende i væsken.

Tragantslim kan indgå i det 'grundvand' der bruges til marmorering af bogsnit og forsatsblade ved bogfremstilling.

Kilde 
  af kemiker Karl Meyer

Eksterne henvisninger 

 Astragalus hos WikiSpecies



Tilsætningsstoffer
Polysakkarider
Nytteplanter
Ærteblomst-familien
Salmonsens
Thomsen

Thomsen er et nordisk efternavn. 1.056 bærer navnet i Norge, 923 i Sverige og 39.473 i Danmark.

Referencer

Danske efternavne
Norske efternavne
Svenske efternavne
Al-Shabaab

Harakat al-Shabaab al-Mujahideen (HSM) (; Somali: Xarakada Mujaahidiinta Alshabaab, "Mujahideen Ungdomsbevægelse " eller "Bevægelsen af de stræbende unge"), bedre kendt som al-Shabaab (, "Ungdommen" eller "Drengene"), er en somalisk-baseret celle af den militante islamiske gruppe al-Qaeda, formelt konstateret i 2012. Pr. 2012 kontrollerer sammenslutningen større dele af de sydlige egne af Somalia, hvor det er rapporteret, at organisationen har indført sin egen strenge fortolkning af Sharia-lov. Al-Shabaabs militære styrke var i maj 2011 anslået at udgøre 14.426 militante. I februar 2012 opstod intern uenighed mellem Al-Shabaabs ledere og det øvrige Al-Qaeda over samarbejdet, hvilket førte til en midlertidig svækkelse.

Organisationen er opstået på grundlag af den tidligere sammenslutning Rådet af Islamiske Domstole, der blev opløst i flere forskellige fraktioner efter nederlaget i 2006 til den somaliske regering og Ethiopisk militær. Al-Shabaab beskriver sig selv som havende iværksat jihad mod "islams fjender" og er involveret i kampe mod den somaliske regering. Gruppen har endvidere været involveret i fjendtlige handlinger mod hjælpeorganisationer i området, og har truet, kipnappet og dræbt hjælpearbejdere med det formål, at tvinge nødhjælpsorganisationer ud af landet. Al-Shabaab er anset som en terrororganisation af adskillige vestlige regeringer og sikkerhedsfirmaer. Pr. juni 2012 har USA's regering udlovet dusør på flere af organisationens ledere.

Noter

Eksterne links 
 Ryu, A. 2007, 'Somali government calls for peacekeepers', Voice of America News, February 13.
 Walker, R. 2008, 'Meeting Somalia's Islamist insurgents', BBC News, April 28. Retrieved on June 8, 2008. (Interview with Al Shabaab member.)
 "First Stop Addis" – song by Al-Shabaab member Omar Hammami/Abu Mansoor Al-Amriki

Somalia
Al-Qaeda
Terrorgrupper
Islamistiske organisationer
Zenit (flertydig)

Zenit er et punkt på himlen lige over iagttageren.

Zenit(h) kan endvidere henvise til:

 Zenit (Satellit) − et sovjetisk satellitprogram
 Zenit Skt. Petersborg − en russisk fodboldklub

 Zenith Aircraft Company − en producent af mindre fly
 Zenith Bank − en nigeriansk bank
 Zenit (kamera) − et russisk kameramærke
 Zenith Data Systems − en tidligere amerikanskhardwre leverandør
 Zenith Computers − en indisk computerproducent
 Zenith Motorcycles − en tidligere britisk motorcycle producent
 Zenith Oilfield Technology − en british leverandør til olieindustrien
 Zenith (film) − en amerikansk film fra 2010
 Zenith (urfabrikant) - schweizisk urfabrikant
Jamalo-Nenetskij autonome okrug

Jamalo-Nenetskij autonome okrug (, ) er en autonom okrug og en føderal enhed i Rusland. Det er en del af Tjumen oblast. Administrationscenter er Salekhard med 36.827 indbyggere, de største byer er Nojabrsk og Novy Urengoy med omkring 100.000 innbyggere.

Jamalo-Nenetsk ligger helt nordvest på den siberiske slette. I nord ligger Karahavet, der er randhav til Ishavet. Her udmunder floden Ob i den 800 kilometer lange Obbugt. Okrugen er hovedsageligt lavland, men i vest omfatter den de nordligste udløbere af Uralbjergene. Det højeste punkt er bjerget Pajer (1.499 m.o.h.). Havet er tilfrosset store dele af året, og landskabet er hovedsageligt tundra. Kun mod syd findes der en smule skov. Middeltemperaturen i januar er -25 °C, i juni +7 °C.

I 1962 blev der fundet store olieforekomster i Jamalo-Nenets okrug. Over 90% af al naturgas i Rusland og store mængder olie bliver udvundet i okrugen. Området er et af de vigtigste rendriftsområder i Rusland. Desuden forekommer en del pelsdyropdræt.

I forbindelse med olieindustrien har Jamalo-Nenetsk haft stor indvandring fra resten af Rusland, således ugør den oprindelige befolkning nu kun en lille del af indbyggerne i okrugen. De største etniske grupper er: Etniske russere – 62,8%, ukrainere – 5,8%, tatarer – 5,8%, nenets – 4%, khanty – 1,5%, komier – 1%.

Befolkningsforhold

Historie 

Området har været befolket af nenets i hvert fald siden det første årtusinde e.Kr. I 1000-tallet kom købmænd fra Novgorod til området. Fra omkring år 1500 havde herskerne i Moskva overherredømmet, og i 1595 blev det første russiske støttepunkt oprettet – fæstningen Obdorsk (nu Salekhard). Gennem 1700-tallet udviklede det sig til en handelsplads, hvor russiske handelsfolk byttede sig til pelsværk, fisk, elfenben fra mammut og hvalrostænder.

Efter den russiske revolution blev sovjetisk styre oprettet i april 1918. Det jamalo-nenetske nationale distrikt blev oprettet i 1930. I Stalintiden var der fangelejre her, som var en del af gulag-systemet, og arbejdskraft fra disse lejre byggede blandt andet en jernbanelinje øst over fra Salekhard.

Efter opløsningen af Sovjetunionen blev området et af føderationssubjekterne i den uafhængige russiske føderation.

Noter

Eksterne henvisninger 

 Jamalo-Nenetsk officielle hjemmeside  på russisk
 Kommersant artikel på engelsk
Hero (flertydig)

Hero er det engelske ord for helt afledt af det græske ἥρως. Opslagsordet kan også have andre betydninger:

 Hero (film) − en kinesisk film fra 2002.
 Hero (sang) − en sang af Charlotte Perrelli
 HMS Hero − navnet på seks skibe i den britiske marine.
 Hero (hest) − en hest tilhørende "Fantomet" i tegneserien Fantomet.
 Hero (Mariah Carey) − en sang indspillet af Mariah Carey, 1993.
 Hero (Enrique Iglesias) − en sang indspillet af Enrique Iglesias, 2001.
 Idrættsklubben Hero - norsk cykelklub fra Oslo.

Se også 
 Gladsaxe-Hero Boldklub − en fodboldklub
 Heroes - flertydigside
Alexander Thielemann von Heespen

Alexander Thielemann von Heespen (1677 – 26. december 1738) var en slesvigsk og dansk godsejer og konferensråd.

Han skrev sig til Himmelmark i det nuværende Sydslesvig, Borreby Sogn. Han blev anvendt ved rådgivning i byggesager; således ved restaureringen af Gottorp Slot, hvor han samarbejdede med bygmesteren Claus Stallknecht.

1720 ægtede han Frederikke (Friderica) von Klingenberg (1699 - 13. marts 1755), datter af generalpostdirektør Poul von Klingenberg, og kom derved i besiddelse af Tersløsegård i Holbæk Amt. 

I 1732 arvede Heespen bogsamlingen efter Christoph Gensch von Breitenau.

Enken ejede Tersløsegård til 1743, hvor hun solgte gården til landsdommer Johannes Christensen.

Kilder 
 Holberg Blandinger, 2. samling, Gyldendal 1941, s. 55.
 Historisk Årbog for Thisted Amt, (1967), s. 124.

Konferensråder fra Danmark
Godsejere fra Slesvig og Holsten
Godsejere fra Danmark
Danskere i 1700-tallet
Chris Hadfield

Chris Auston Hadfield (født 29. august 1959) er en tidligere canadisk astronaut, den fjerde person fra Canada i rummet. 

Han har fløjet med to rumfærger (STS-74 og STS-100) og været kommandør på den internationale rumstation, ISS. 

Han er kendt for sine mange eksperimenter i rummet, deltagelse i diverse tv-shows, aktivitet på onlinemedier, såsom YouTube, Twitter og andet, mens han befandt sig i rummet og sine musikalske evner. Han er bl.a. kendt for at være den først mand i rummet til at producere en musikvideo. 

Han drømte fra barn af at blive astronaut, specielt inspireret af månelandingen i 1969, han som barn så på TV. 

Han gik på "High school" i Oakville og Milton, og senere fik han en uddannelse indenfor militæret, hvor han lærte at flyve diverse jetfly og blev testpilot under de pågældende eksperimenter.

Eksterne henvisninger 

Astronauter fra Canada
Canadiere i 1900-tallet
Canadiere i 2000-tallet
Dækningsafgift

Dækningsafgiften er en ejendomsskat, som i Danmark kan pålægges dels offentlige ejendomme og dels private forretningsejendomme som bidrag til dækning af de udgifter, som ejendommene påfører kommunen. 

Dækningsafgiften for forretningsejendomme kan højst udgøre 10 promille af forskelsværdien, dvs. forskellen mellem ejendomsværdien og grundværdien fra den offentlige ejendomsvurdering. 

For offentlige ejendomme afhænger dækningsafgiftens størrelse bl.a. af, om det er en statslig ejendom.

I 2011 betaltes der i alt godt 1,1 mia. kr. i dækningsbidrag fra offentlige ejendomme og knap 3,3 mia. kr. fra forretningsejendomme.

Referencer 

Skatter
Fast ejendom
Skat i Danmark
Icona Pop

Icona Pop er en svensk elektropop-duo, der har opnået stor succes med deres hitsingle "I Love It" fra debutalbummet Icona Pop udsendt i 2012. Sangen opnåede placeringer i top tre på hitlisterne i lande som Sverige, Australien, Østrig, Tyskland samt Storbritannien, heriblandt førstepladsen i Storbritannien. Icona Pop har i 2013 udgivet albummet This Is... Icona Pop.

Gruppen har givet koncert flere steder, heriblandt i USA. De optrådte også på Roskilde Festival 2012 samt i 2014 på årets næststørste scene Arena på Roskilde Festival.

Noter

Eksterne henvisninger 
 

Musikgrupper fra Sverige